2)

Muutetaan B luku seuraavasti: a) Lisätään A alaluku seuraavasti: ”A ALALUKU – YLEISET SÄÄNNÖKSET 21L.B.11 Valvonnassa käytettävät dokumentit Toimivaltaisen viranomaisen on toimitettava kaikki säädökset, standardit, säännöt, tekniset julkaisut ja niihin liittyvät asiakirjat asiaankuuluvalle henkilöstölle, jotta tämä voi suorittaa tehtävänsä ja hoitaa velvollisuutensa. 21L.B.12 Tietojenvaihto a) Jäsenvaltion toimivaltaisen viranomaisen ja viraston on jaettava sellaiset tämän luvun mukaisesti suoritetun tutkinnan ja valvonnan kautta käytettävissään olevat tiedot, jotka ovat toisen osapuolen kannalta merkityksellisiä tämän luvun mukaisten sertifiointi-, valvonta- tai vaatimustenmukaisuuden varmistamistehtävien suorittamiseksi. b) Jäsenvaltion toimivaltaisen viranomaisen ja viraston on koordinoitava tämän liitteen mukaisten tuotteiden ja osien suunnittelua ja tuotantoa koskevaa tuotekeskeistä tutkintaa ja valvontaa sekä tehtävä tarvittaessa yhteisiä valvontakäyntejä. 21L.B.13 Virastolle tiedottaminen a) Jäsenvaltion toimivaltaisen viranomaisen on ilmoitettava virastolle asetuksen (EU) 2018/1139 sekä sen perusteella hyväksyttyjen delegoitujen säädösten ja täytäntöönpanosäädösten täytäntöönpanossa ilmenneistä merkittävistä ongelmista 30 päivän kuluessa siitä, kun ongelmat tulevat ilmi. b) Jäsenvaltion toimivaltaisen viranomaisen on toimitettava virastolle mahdollisimman pian kansalliseen tietokantaan asetuksen (EU) N:o 376/2014 6 artiklan 6 kohdan mukaisesti tallennetuista poikkeamailmoituksista peräisin olevat turvallisuuden kannalta merkittävät tiedot, sanotun kuitenkaan rajoittamatta asetuksen (EU) N:o 376/2014 sekä sen delegoitujen säädösten ja täytäntöönpanosäädösten soveltamista. 21L.B.14 Muilta kuin jäsenvaltioilta saadut lentokelpoisuusmääräykset Kun jäsenvaltion toimivaltainen viranomainen saa lentokelpoisuusmääräyksen muun kuin jäsenvaltion toimivaltaiselta viranomaiselta, kyseinen lentokelpoisuusmääräys on siirrettävä virastolle. 21L.B.15 Välitön reagointi turvallisuusongelmaan a) Jäsenvaltion toimivaltaisen viranomaisen on otettava käyttöön järjestelmä, jonka avulla turvallisuustiedot kerätään, analysoidaan ja jaetaan asianmukaisesti, sanotun kuitenkaan rajoittamatta asetuksen (EU) N:o 376/2014 sekä sen delegoitujen säädösten ja täytäntöönpanosäädösten soveltamista. b) Viraston on otettava käyttöön järjestelmä saamiensa asiaankuuluvien turvallisuustietojen asianmukaiseen analysointiin sekä toimitettava jäsenvaltioille ja komissiolle ilman aiheetonta viivytystä sellaiset tiedot sekä suositukset tai toteutettavat korjaavat toimenpiteet, joita nämä tarvitsevat reagoidakseen ajoissa turvallisuusongelmaan, joka koskee asetuksen (EU) 2018/1139 sekä sen perusteella hyväksyttyjen delegoitujen säädösten ja täytäntöönpanosäädösten soveltamisalaan kuuluvia tuotteita, osia, henkilöitä tai organisaatioita. c) Saatuaan a ja b alakohdassa tarkoitettuja tietoja jäsenvaltion toimivaltaisen viranomaisen on toteutettava asiaankuuluvat toimenpiteet turvallisuusongelman ratkaisemiseksi. d) Toimenpiteistä, jotka toteutetaan 21L.B.15 kohdan c alakohdan mukaisesti, on ilmoitettava välittömästi kaikille henkilöille ja organisaatioille, joiden on asetuksen (EU) 2018/1139 sekä sen perusteella hyväksyttyjen delegoitujen säädösten ja täytäntöönpanosäädösten mukaan noudatettava niitä. Jäsenvaltion toimivaltaisen viranomaisen on ilmoitettava näistä toimenpiteistä myös virastolle ja, jos yhteinen toiminta on tarpeen, niille muille jäsenvaltioille, joita asia koskee. 21L.B.16 Hallintojärjestelmä a) Toimivaltaisen viranomaisen on otettava käyttöön hallintojärjestelmä ja pidettävä sitä yllä, ja tähän järjestelmään on kuuluttava vähintään 1. dokumentoidut periaatteet ja menettelyt, jotka kuvaavat sen organisaatiota sekä niitä keinoja ja menetelmiä, joilla täytetään asetusten (EU) 2018/1139 ja (EU) N:o 376/2014 sekä niiden perusteella hyväksyttyjen delegoitujen säädösten ja täytäntöönpanosäädösten mukaiset vaatimukset. Menettelyt on pidettävä ajan tasalla, ja niitä on käytettävä työohjeina toimivaltaisen viranomaisen kaikissa asiaankuuluvissa tehtävissä; 2. riittävä määrä henkilöstöä suorittamaan sille annetut tehtävät ja hoitamaan sille asetetut velvollisuudet. Henkilöstön käytettävyyden suunnittelemista varten käytössä on oltava järjestelmä, jonka avulla varmistetaan kaikkien tehtävien asianmukainen suorittaminen; 3. henkilöstö, jolla on tarvittava kelpoisuus sille annettujen tehtävien suorittamiseen sekä tarpeelliset tiedot, kokemus ja perus- ja määräaikaiskoulutus jatkuvan pätevyyden varmistamiseksi; 4. riittävät välineet ja toimistotilat annettujen tehtävien suorittamiseen; 5. menetelmä, jolla seurataan, että hallintojärjestelmä on asiaankuuluvien vaatimusten mukainen ja että menettelyt, joihin kuuluu myös sisäisen auditointiprosessin ja turvallisuusriskien hallintaprosessin laatiminen, ovat asianmukaiset. Vaatimustenmukaisuuden seurantaan on sisällyttävä järjestelmä, jolla auditoinneissa tehdyistä havainnoista annetaan palautetta toimivaltaisen viranomaisen ylimmälle johdolle tarvittavien korjaavien toimenpiteiden toteuttamisen varmistamiseksi; 6. henkilö tai henkilöryhmä, joka vastaa toimivaltaisen viranomaisen ylimmälle johdolle vaatimustenmukaisuuden seurantatoiminnosta. b) Toimivaltaisen viranomaisen on nimitettävä jokaiselle toimialalle, hallintojärjestelmä mukaan luettuna, yksi tai useampi henkilö, jolla on kokonaisvastuu asiaankuuluvien tehtävien hallinnoinnista. c) Toimivaltaisen viranomaisen on vahvistettava menettelyt, joilla osallistutaan muun muassa seuraavia asioita koskevaan tarvittavien tietojen vastavuoroiseen vaihtoon ja avunantoon muiden asiaankuuluvien toimivaltaisten viranomaisten kanssa joko kyseisessä jäsenvaltiossa tai muissa jäsenvaltioissa: 1. sellaisten henkilöiden ja organisaatioiden valvonnan seurauksena tehdyt havainnot ja toteutetut jatkotoimet, jotka harjoittavat toimintaa yhden jäsenvaltion alueella mutta ovat toisen jäsenvaltion toimivaltaisen viranomaisen tai viraston sertifioimia; 2. tiedot, jotka ovat peräisin 21L.A.3 kohdassa vaadituista pakollisista ja vapaaehtoisista poikkeamailmoituksista. d) Jäljennös jäsenvaltion toimivaltaisen viranomaisen hallintojärjestelmään liittyvistä menettelyistä ja niihin tehtävistä muutoksista on asetettava viraston saataville standardointia varten. 21L.B.17 Tehtävien antaminen päteville yksiköille a) Toimivaltainen viranomainen voi antaa päteville yksiköille tehtäviä, jotka liittyvät asetuksen (EU) 2018/1139 sekä sen perusteella hyväksyttyjen delegoitujen säädösten ja täytäntöönpanosäädösten soveltamisalaan kuuluvien tuotteiden ja osien sekä luonnollisten henkilöiden tai oikeushenkilöiden ensimmäiseen sertifiointiin tai jatkuvaan valvontaan. Tehtäviä siirtäessään toimivaltaisen viranomaisen on varmistettava, että sillä on 1. käytössään järjestelmä, jonka avulla se voi arvioida, täyttääkö pätevä yksikkö aluksi ja jatkuvasti asetuksen (EU) 2018/1139 liitteessä VI ”Päteviä yksiköitä koskevat keskeiset vaatimukset” vahvistetut vaatimukset. Järjestelmä ja arviointien tulokset on dokumentoitava; 2. pätevän yksikön kanssa tehty dokumentoitu sopimus, joka on hyväksytty kummankin osapuolen asiaankuuluvalla johtotasolla ja jossa määritellään i) suoritettavat tehtävät; ii) toimitettavat ilmoitukset, raportit ja tiedot; iii) kyseisiä tehtäviä suoritettaessa täytettävät tekniset edellytykset; iv) tarvittava vastuuvakuutus; v) kyseisiä tehtäviä toteutettaessa saatujen tietojen suojaaminen. b) Toimivaltaisen viranomaisen on varmistettava, että 21L.B.16 kohdan a alakohdan 5 alakohdan mukaisesti vaadittu sisäisen auditoinnin ja turvallisuusriskien hallinnan menettely kattaa kaikki pätevän yksikön sen puolesta suorittamat sertifiointia tai jatkuvaa valvontaa koskevat tehtävät. 21L.B.18 Hallintojärjestelmän muuttaminen a) Toimivaltaisella viranomaisella on oltava käytössään järjestelmä sellaisten muutosten tunnistamiseksi, jotka vaikuttavat sen valmiuteen suorittaa tehtäviään ja hoitaa sille asetuksissa (EU) 2018/1139 ja (EU) N:o 376/2014 sekä niiden perusteella hyväksytyissä delegoiduissa säädöksissä ja täytäntöönpanosäädöksissä asetetut velvollisuudet. Tämän järjestelmän avulla viranomaisen on pystyttävä tarvittaessa toteuttamaan tarvittavat toimenpiteet sen varmistamiseksi, että hallintojärjestelmä pysyy asianmukaisena ja tehokkaana. b) Toimivaltaisen viranomaisen on hallintojärjestelmän tehokkaan täytäntöönpanon varmistamiseksi saatettava hallintojärjestelmänsä ajoissa ajan tasalle niin, että se vastaa asetuksiin (EU) 2018/1139 ja (EU) N:o 376/2014 sekä niiden perusteella hyväksyttyihin delegoituihin säädöksiin ja täytäntöönpanosäädöksiin mahdollisesti tehtäviä muutoksia. c) Jäsenvaltion toimivaltaisen viranomaisen on ilmoitettava virastolle sellaisista muutoksista, jotka vaikuttavat sen valmiuteen suorittaa tehtäviään ja hoitaa sille asetuksissa (EU) 2018/1139 ja (EU) N:o 376/2014 sekä niiden perusteella hyväksytyissä delegoiduissa säädöksissä ja täytäntöönpanosäädöksissä asetetut velvollisuudet. 21L.B.19 Kiistojen ratkaiseminen Jäsenvaltion toimivaltaisen viranomaisen on laadittava sen dokumentoituihin menettelyihin menettely kiistojen ratkaisemiseksi. 21L.B.20 Tietojen tallentaminen a) Toimivaltaisen viranomaisen on otettava käyttöön tietojen tallennusjärjestelmä, joka mahdollistaa seuraavien tietojen asianmukaisen säilytyksen, saatavuuden ja luotettavan jäljitettävyyden: 1. hallintojärjestelmän dokumentoidut periaatteet ja menettelyt; 2. oman henkilöstönsä koulutus, kelpoisuudet ja valtuutukset; 3. tiedot tehtävien antamisesta, mukaan lukien 21L.B.17 kohdassa vaaditut seikat, ja yksityiskohtaiset tiedot annetuista tehtävistä; 4. sertifiointiprosessit sekä sertifioitujen ja ilmoituksenvaraisten organisaatioiden jatkuva valvonta, mukaan lukien i) todistushakemukset; ii) ilmoitukset valmiuksista; iii) suunnittelun vaatimustenmukaisuusilmoitukset; iv) toimivaltaisen viranomaisen jatkuvan valvonnan ohjelma sekä arviointeja, auditointeja ja tarkastuksia koskevat tiedot; v) annetut todistukset ja niihin mahdollisesti tehdyt muutokset; vi) valvontaohjelman jäljennös, jossa mainitaan auditointien suunnitellut ja toteutuneet päivämäärät; vii) jäljennökset kaikesta virallisesta kirjeenvaihdosta; viii) suositukset todistuksen antamiseksi tai jatkamiseksi taikka ilmoituksen rekisteröinnin jatkamiseksi, yksityiskohtaiset tiedot havainnoista ja toimista, joita organisaatio on toteuttanut kyseisten havaintojen sulkemiseksi, mukaan lukien kunkin havainnon sulkemispäivä, täytäntöönpanon varmistamistoimet ja huomautukset; ix) toisen toimivaltaisen viranomaisen mahdollisesti laatimat arviointi-, auditointi- tai tarkastusraportit; x) jäljennökset kaikista organisaation ohjekirjoista, menettelyistä ja prosesseista tai käsikirjoista sekä niihin tehdyistä muutoksista; xi) jäljennökset muista toimivaltaisen viranomaisen hyväksymistä asiakirjoista; 5. ilma-aluksen vaatimustenmukaisuusvakuutukset (EASA 52B -lomake) tai sen itsensä tässä liitteessä olevan R alaluvun mukaisesti tarkastaman moottorin, potkurin tai osan huolto- ja valmistustodistukset (EASA 1 -lomake). b) Jäsenvaltion toimivaltaisen viranomaisen tallentamiin tietoihin on sisällyttävä 1. organisaatioiden ehdottamien vaihtoehtoisten vaatimusten täyttämisen menetelmien arvioinnit ja niistä virastolle tehdyt ilmoitukset sekä toimivaltaisen viranomaisen itsensä käyttämien vaihtoehtoisten vaatimusten täyttämisen menetelmien arvioinnit; 2. 21L.B.13 kohdan mukaiset turvallisuustiedot ja seurantatoimenpiteet; 3. suojatoimenpiteitä koskevien säännösten ja joustavuussäännösten käyttö asetuksen (EU) 2018/1139 71 artiklan 1 kohdan ja 76 artiklan 4 kohdan mukaisesti. c) Toimivaltaisen viranomaisen on pidettävä luetteloa kaikista antamistaan todistuksista ja rekisteröimistään ilmoituksista. d) Jollei sovellettavasta tietosuojalainsäädännöstä muuta johdu, edellä a, b ja c alakohdassa tarkoitettuja tietoja on säilytettävä vähintään viisi vuotta. e) Kaikki a, b ja c alakohdassa tarkoitetut tiedot on toimitettava muiden jäsenvaltioiden toimivaltaisten viranomaisten tai viraston saataville niiden sitä pyytäessä. 21L.B.21 Havainnot ja huomautukset a) Toimivaltaisen viranomaisen on tehtävä havainto, jos se havaitsee tutkinnan tai valvonnan yhteydessä tai muulla tavalla poikkeaman asetuksen (EU) 2018/1139 sekä sen perusteella hyväksyttyjen delegoitujen säädösten ja täytäntöönpanosäädösten sovellettavista vaatimuksista, mainituissa asetuksissa vaaditusta menetelmästä tai käsikirjasta taikka mainittujen asetusten mukaisesti annetusta todistuksesta tai ilmoituksesta, sanotun kuitenkaan rajoittamatta mainituissa asetuksissa vaadittujen lisätoimenpiteiden toteuttamista. b) Toimivaltaisella viranomaisella on oltava järjestelmä, jonka avulla voidaan analysoida havaintojen merkitystä turvallisuudelle. Toimivaltaisen viranomaisen on tehtävä tason 1 havainto, jos havaitaan merkittävä poikkeama, joka heikentää turvallisuutta tai vaarantaa vakavasti lentoturvallisuuden, tai josta suunnitteluorganisaatioiden tapauksessa voi seurata hallitsematon poikkeama ja 21L.B.23 kohdan mukaisesti mahdollista haittaa turvalliselle käytölle; tason 1 havaintoja ovat muun muassa seuraavat: 1. toimivaltaiselle viranomaiselle ei anneta pääsyä 21L.A.10 kohdassa määriteltyihin organisaation taikka luonnollisen henkilön tai oikeushenkilön tiloihin tavanomaisina toiminta-aikoina, vaikka asiasta on tehty kaksi kirjallista pyyntöä; 2. väärien tietojen antaminen tai asiakirjatodisteiden väärentäminen; 3. todisteet tämän liitteen mukaisesti annetun todistuksen, ilmoituksen tai vakuutuksen väärinkäytöstä tai vilpillisestä käytöstä; 4. se, ettei suunnitteluorganisaatiolla ole tapauksen mukaan vastuullista johtajaa tai päällikköä. Toimivaltaisen viranomaisen on tehtävä tason 2 havainto, jos havaitaan sellainen poikkeama asetuksen (EU) 2018/1139 ja sen perusteella hyväksyttyjen delegoitujen säädösten ja täytäntöönpanosäädösten sovellettavista vaatimuksista, mainituissa asetuksissa vaaditusta menettelystä tai käsikirjasta taikka mainittujen asetusten mukaisesti annetusta ilmoituksesta, jota ei luokitella tason 1 havainnoksi. c) Toimivaltaisen viranomaisen on ilmoitettava havainnosta kyseiselle organisaatiolle taikka luonnolliselle henkilölle tai oikeushenkilölle kirjallisesti ja vaadittava korjaavia toimenpiteitä havaittujen puutteiden korjaamiseksi. d) Jos tehdään yksikin tason 1 havainto, toimivaltaisen viranomaisen on toteutettava viipymättä 21L.B.22 kohdan mukaiset aiheelliset toimenpiteet, paitsi jos havainto koskee suunnitteluvalmiuksistaan ilmoituksen antanutta suunnitteluorganisaatiota, jolloin viraston on ensin asetettava organisaatiolle korjaavien toimenpiteiden toteuttamiseen määräaika, joka ei missään tapauksessa saa olla pidempi kuin 21 työpäivää. Määräaika alkaa siitä päivästä, jona organisaatiolle ilmoitetaan havainnosta kirjallisesti ja vaaditaan toimenpiteitä havaitun puutteen korjaamiseksi. Jos tason 1 havainto liittyy suoraan ilma-alukseen, toimivaltaisen viranomaisen on ilmoitettava asiasta sen jäsenvaltion toimivaltaiselle viranomaiselle, jossa ilma-alus on rekisteröity. e) Tason 2 havaintojen osalta toimivaltaisen viranomaisen on asetettava organisaatiolle taikka luonnolliselle henkilölle tai oikeushenkilölle korjaavien toimenpiteiden toteuttamiseen määräaika, joka vastaa havainnon luonnetta. Määräaika alkaa siitä päivästä, jona organisaatiolle taikka luonnolliselle henkilölle tai oikeushenkilölle ilmoitetaan havainnosta kirjallisesti ja vaaditaan toimenpiteitä havaitun puutteen korjaamiseksi. Määräajan päätyttyä toimivaltainen viranomainen voi havainnon luonne huomioon ottaen pidentää määräaikaa sillä edellytyksellä, että korjaustoimenpidesuunnitelmasta on sovittu toimivaltaisen viranomaisen kanssa. Toimivaltaisen viranomaisen on arvioitava organisaation taikka luonnollisen henkilön tai oikeushenkilön ehdottama korjaava toimenpide ja sen toteuttamissuunnitelma ja hyväksyttävä ne, jos niitä pidetään arvioinnin perusteella riittävinä puutteiden korjaamiseksi. Jos organisaatio taikka luonnollinen henkilö tai oikeushenkilö ei toimita hyväksyttävää korjaustoimenpidesuunnitelmaa tai ei toteuta korjaavia toimenpiteitä toimivaltaisen viranomaisen hyväksymässä tai pidentämässä määräajassa, havainto on nostettava tasolle 1 ja on toteutettava d alakohdassa säädetyt toimenpiteet. f) Toimivaltainen viranomainen voi esittää huomautuksia seuraavissa tapauksissa, jotka eivät edellytä tason 1 tai tason 2 havaintoa: 1. jonkin kohteen suoritustaso on arvioitu tehottomaksi; 2. jonkin kohteen osalta on todettu sen voivan aiheuttaa puutteen; tai 3. kun on aihetta esittää organisaation yleisen turvallisuustason kannalta hyödyllisiä ehdotuksia tai parannuksia. Tämän kohdan mukaisesti esitettävät huomautukset on toimitettava organisaatiolle taikka luonnolliselle henkilölle tai oikeushenkilölle kirjallisina, ja toimivaltaisen viranomaisen on kirjattava ne. 21L.B.22 Täytäntöönpanon varmistamistoimenpiteet a) Toimivaltaisen viranomaisen on 1. keskeytettävä todistuksen voimassaolo, jos se perustellusti katsoo keskeyttämisen tarpeelliseksi ilma-aluksen turvallisuuteen kohdistuvan uskottavan uhkan torjumiseksi; 2. annettava lentokelpoisuusmääräys 21L.B.23 kohdan edellytysten täyttyessä; 3. keskeytettävä todistuksen voimassaolo, peruutettava se tai rajoitettava sitä, jos tällaista toimenpidettä edellytetään 21L.B.21 kohdan d alakohdan mukaan; 4. keskeytettävä lentokelpoisuustodistuksen tai rajoitetun lentokelpoisuustodistuksen voimassaolo tai peruutettava se, jos 21L.B.163 kohdan b alakohdassa määritetyt edellytykset täyttyvät; 5. keskeytettävä melutodistuksen tai rajoitetun melutodistuksen voimassaolo tai peruutettava se, jos 21L.B.173 kohdan b alakohdassa määritetyt edellytykset täyttyvät; 6. ryhdyttävä välittömiin ja asianmukaisiin toimenpiteisiin organisaation taikka luonnollisen henkilön tai oikeushenkilön toiminnan rajoittamiseksi tai kieltämiseksi, jos toimivaltainen viranomainen perustellusti katsoo, että tällaiset toimenpiteet ovat tarpeen ilma-aluksen turvallisuuteen kohdistuvan uskottavan uhkan torjumiseksi; 7. rajoitettava sellaisen organisaation taikka luonnollisen henkilön tai oikeushenkilön toimintaa tai kiellettävä sen, joka on antanut ilmoituksen valmiuksistaan suunnitella tai tuottaa tuotteita tai osia A luvun mukaisesti, tai joka antaa vaatimustenmukaisuusvakuutuksia (EASA 52B -lomake) tai huolto- ja valmistustodistuksia (EASA 1 -lomake) tässä liitteessä olevan A luvun R alaluvun mukaisesti 21L.B.21 kohdan d alakohdan nojalla; 8. jätettävä rekisteröimättä suunnittelun vaatimustenmukaisuusilmoitus niin kauan kuin ensimmäisen valvontatutkinnan havaintoja ei ole ratkaistu; 9. poistettava tilapäisesti tai pysyvästi rekisteristä suunnittelun vaatimustenmukaisuusilmoitus tai valmiuksista annettu ilmoitus 21L.B.21 kohdan d alakohdan nojalla; 10. toteutettava tarvittavat muut täytäntöönpanon varmistamistoimenpiteet sen varmistamiseksi, että asetuksen (EU) 2018/1139 liitteessä II ja tässä liitteessä vahvistettuja keskeisiä vaatimuksia jälleen noudatetaan, ja tarvittaessa korjattava noudattamatta jättämisen seuraukset. b) Kun toimivaltainen viranomainen toteuttaa täytäntöönpanon varmistamistoimenpiteen a alakohdan mukaisesti, sen on annettava vastaanottajalle tästä tieto, perusteltava toimenpide ja ilmoitettava vastaanottajan oikeudesta hakea muutosta. 21L.B.23 Lentokelpoisuusmääräykset a) Lentokelpoisuusmääräyksellä tarkoitetaan viraston antamaa tai hyväksymää asiakirjaa, jossa määrätään, että ilma-alukselle on toteutettava toimia hyväksyttävän turvallisuustason palauttamiseksi, jos on näyttöä siitä, että kyseisen ilma-aluksen turvallisuustaso saattaa muuten vaarantua. b) Virasto antaa lentokelpoisuusmääräyksen seuraavissa tilanteissa: 1. kun virasto on todennut, ettei ilma-alus siinä tai siihen asennetussa moottorissa, potkurissa, osassa tai laitteessa havaitun puutteen vuoksi ole turvallinen; ja 2. kun on todennäköistä, että sama tilanne esiintyy tai voi syntyä muissa ilma-aluksissa. c) Lentokelpoisuusmääräyksessä on oltava vähintään seuraavat tiedot: 1. turvallisuutta vaarantava seikka; 2. ilma-alukset, joita asia koskee; 3. vaadittavat toimenpiteet; 4. vaadittavien toimenpiteiden suorittamisen määräaika; 5. voimaantulopäivä. 21L.B.24 Vaatimusten täyttämisen menetelmät a) Viraston on laadittava hyväksyttävät vaatimusten täyttämisen menetelmät (AMC), joita voidaan käyttää asetuksen (EU) 2018/1139 ja sen perusteella hyväksyttyjen delegoitujen säädösten ja täytäntöönpanosäädösten noudattamiseen. b) Tämän asetuksen noudattamiseen voidaan käyttää vaihtoehtoisia vaatimusten täyttämisen menetelmiä. c) Toimivaltaisten viranomaisten on ilmoitettava virastolle kaikista vaihtoehtoisista vaatimusten täyttämisen menetelmistä, joita niiden valvonnassa olevat luonnolliset henkilöt tai oikeushenkilöt käyttävät tämän asetuksen noudattamiseksi.” b) Lisätään G, H ja I alaluvut seuraavasti: ”G ALALUKU – ILMOITUKSENVARAISET TUOTANTO-ORGANISAATIOT 21L.B.141 Ensimmäinen valvontatutkinta a) Saatuaan organisaatiolta sen tuotantovalmiuksia koskevan ilmoituksen toimivaltaisen viranomaisen on todennettava, että 1. ilmoituksen antaja on 21L.A.122 kohdan mukaisesti kelpoinen antamaan ilmoituksen tuotantovalmiuksistaan; 2. ilmoitus sisältää kaikki 21L.A.123 kohdan c alakohdassa määritetyt tiedot; ja 3. ilmoitus ei sisällä tietoja, jotka viittaavat siihen, etteivät tässä liitteessä olevan A luvun G alaluvun vaatimukset täyty. b) Toimivaltaisen viranomaisen on kuitattava ilmoitus vastaanotetuksi ja annettava ilmoituksen antajalle yksilöllinen ilmoituksenvaraisen tuotanto-organisaation tunnistenumero. 21L.B.142 Tuotantovalmiuksia koskevan ilmoituksen rekisteröiminen Toimivaltainen viranomainen rekisteröi sopivaan tietokantaan tuotantovalmiuksia koskevan ilmoituksen sekä ilmoitetun työn laajuuden sillä edellytyksellä, että a) ilmoituksen antaja on ilmoittanut valmiuksistaan 21L.A.123 kohdan mukaisesti; b) ilmoituksen antaja on sitoutunut siihen, että 21L.A.127 kohdan mukaiset velvollisuudet otetaan hoidettaviksi; c) ratkaisemattomia 21L.B.141 kohdan mukaisia ongelmia ei ole. 21L.B.143 Valvonta a) Toimivaltaisen viranomaisen on valvottava ilmoituksenvaraista tuotanto-organisaatiota todentaakseen, että ilmoituksen antanut tuotanto-organisaatio täyttää jatkuvasti A luvun sovellettavat vaatimukset ja että 21L.B.15 kohdan c ja d alakohdassa määrätyt turvallisuustoimenpiteet toteutetaan. b) Valvontaan on kuuluttava jokaisen ensimmäistä kertaa tuotetun uuden ilma-aluksen, moottorin, potkurin tai osan suunnittelun ensimmäinen kappaletarkastus sekä 21L.B.144 kohdan mukaisessa valvontaohjelmassa määritetyt muut ilmoituksenvaraisen tuotanto-organisaation tuottamien ilma-alusten, moottoreiden, potkureiden ja osien tarkastukset. 21L.B.144 Valvontaohjelma a) Toimivaltaisen viranomaisen on laadittava valvontaohjelma ja pidettävä sitä yllä sen varmistamiseksi, että 21L.B.143 kohdan vaatimukset täyttyvät. Valvontaohjelmassa on otettava huomioon organisaation erityisluonne, sen toiminnan vaativuus sekä aikaisempien sertifiointi- ja/tai valvontatoimien tulokset, ja valvontaohjelman on perustuttava organisaatioon liittyvien riskien arviointiin. Siihen on kunakin valvonnan suunnittelujaksona sisällyttävä seuraavat toimet: 1. arvioinnit, auditoinnit ja tarkastukset, mukaan lukien tapauksen mukaan i) hallintojärjestelmän arvioinnit ja prosessiauditoinnit; ii) organisaation työn laajuuteen kuuluvien tuotteiden ja osien asianmukaisen otoksen tuotetarkastukset; iii) tehdyn työn pistokoetarkastukset; ja iv) ilman ennakkoilmoitusta tehtävät tarkastukset; 2. vastuullisen johtajan ja toimivaltaisen viranomaisen väliset kokoukset, joissa varmistetaan, että molemmat osapuolet ovat tietoisia kaikista merkittävistä asioista. b) Valvontaohjelmaan on sisällyttävä tiedot päivämääristä, jolloin arvioinnit, auditoinnit ja tarkastukset on tarkoitus toteuttaa ja kokoukset pitää ja jolloin kyseiset arvioinnit, auditoinnit ja tarkastukset toteutettiin ja kokoukset pidettiin. c) Valvonnan suunnittelujakson pituus saa olla enintään 24 kuukautta. d) Sen estämättä, mitä c alakohdassa säädetään, valvonnan suunnittelujakso voidaan pidentää 36 kuukaudeksi, jos toimivaltainen viranomainen on todennut, että edellisten 24 kuukauden aikana 1. organisaatio on osoittanut pystyvänsä tehokkaasti tunnistamaan ilmailun turvallisuuteen liittyvät vaarat ja hallitsemaan niihin liittyviä riskejä; 2. organisaatio on jatkuvasti osoittanut täyttävänsä 21L.A.128 kohdan vaatimukset ja voivansa täysin hallita kaikkia tuotantoa koskevan hallintojärjestelmän muutoksia; 3. ei ole tehty tason 1 havaintoja; 4. kaikki korjaavat toimenpiteet on toteutettu 21L.B.21 kohdan mukaisesti toimivaltaisen viranomaisen hyväksymässä tai pidentämässä määräajassa. e) Sen estämättä, mitä c alakohdassa säädetään, valvonnan suunnittelujakso voidaan pidentää edelleen enintään 48 kuukaudeksi, jos organisaatio on d alakohdassa säädetyn lisäksi perustanut tehokkaan jatkuvaan raportointiin perustuvan järjestelmän, jolla organisaatio itse tiedottaa toimivaltaiselle viranomaiselle turvallisuustasosta ja säännöstenmukaisuudesta, ja toimivaltainen viranomainen on hyväksynyt tämän järjestelmän. f) Valvonnan suunnittelujaksoa voidaan lyhentää, jos on näyttöä siitä, että organisaation turvallisuustaso on heikentynyt. g) Kunkin valvonnan suunnittelujakson päätyttyä toimivaltaisen viranomaisen on annettava suositusraportti ilmoituksenvaraisen organisaation tuotantovalmiuksia koskevaan ilmoitukseen perustuvan toiminnan jatkamisesta ottaen huomioon valvonnan tulokset. 21L.B.145 Valvontatoimet a) Kun toimivaltainen viranomainen tarkistaa ilmoituksenvaraisen tuotanto-organisaation vaatimustenmukaisuuden 21L.B.143 kohdan ja 21L.B.144 kohdan mukaisesti laaditun valvontaohjelman mukaisesti, sen on 1. annettava valvonnasta vastaavalle henkilöstölle ohjeet tehtäviensä suorittamiseen; 2. suoritettava arviointeja, auditointeja ja tarkastuksia sekä ilman ennakkoilmoitusta tehtäviä tarkastuksia, jos se on tarpeen; 3. kerättävä tarvittavat todisteet, jos lisätoimenpiteet ovat tarpeen esimerkiksi 21L.B.21 ja 21L.B.22 kohdan perusteella; 4. ilmoitettava ilmoituksenvaraiselle tuotanto-organisaatiolle valvontatoimien tuloksista. b) Jos ilmoituksenvaraisen tuotanto-organisaation toimitilat sijaitsevat useammassa kuin yhdessä valtiossa, 21L.2 kohdassa mainittu toimivaltainen viranomainen voi suostua siihen, että valvontatehtävät suorittavat niiden jäsenvaltioiden toimivaltaiset viranomaiset, joissa toimitilat sijaitsevat, tai virasto sellaisten toimitilojen osalta, jotka sijaitsevat muualla kuin jäsenvaltiossa. Tällaisen sopimuksen olemassaolosta ja laajuudesta on ilmoitettava ilmoituksenvaraiselle tuotanto-organisaatiolle, jota sopimus koskee. c) Kun toimivaltainen viranomainen suorittaa valvontatoimia toimitiloissa, jotka sijaitsevat muussa jäsenvaltiossa kuin siinä, jossa organisaation päätoimipaikka sijaitsee, toimivaltaisen viranomaisen on ennen toimitilojen paikan päällä tehtäviä auditointeja tai tarkastuksia ilmoitettava asiasta kyseisen jäsenvaltion toimivaltaiselle viranomaiselle. d) Toimivaltaisen viranomaisen on kerättävä ja käsiteltävä kaikki valvontatoimien suorittamisen kannalta tarpeellisina pitämänsä tiedot. e) Jos toimivaltainen viranomainen havaitsee, ettei ilmoituksenvarainen tuotanto-organisaatio täytä A luvun sovellettavia vaatimuksia ja ettei 21L.B.15 kohdan c ja d alakohdan perusteella määrättyjä turvallisuustoimenpiteitä ole toteutettu, toimivaltaisen viranomaisen on toimittava 21L.B.21 ja 21L.B.22 kohdan mukaisesti. 21L.B.146 Ilmoitusten muuttaminen a) Saatuaan 21L.A.128 kohdan mukaisen ilmoituksen muutoksista toimivaltaisen viranomaisen on tarkistettava ilmoituksen täydellisyys 21L.B.141 kohdan mukaisesti. b) Toimivaltaisen viranomaisen on saatettava 21L.B.144 kohdan mukaisesti laadittu valvontaohjelmansa ajan tasalle ja tutkittava, onko tarpeen määrätä ehtoja organisaation toiminnalle muutoksen aikana. c) Jos muutos vaikuttaa johonkin 21L.B.142 kohdan mukaisesti rekisteröidyn ilmoituksen kohtaan, toimivaltaisen viranomaisen on päivitettävä rekisteri. d) Kun a–c alakohdassa vaaditut toimet on saatettu päätökseen, toimivaltaisen viranomaisen on ilmoitettava ilmoituksen vastaanottamisesta ilmoituksenvaraiselle tuotanto-organisaatiolle. H ALALUKU – LENTOKELPOISUUSTODISTUKSET JA RAJOITETUT LENTOKELPOISUUSTODISTUKSET 21L.B.161 Tutkinnat a) Rekisteröintijäsenvaltion toimivaltaisen viranomaisen on laadittava tutkintaansa varten menettelyt, jotka kattavat vähintään seuraavat seikat: 1. hakijan hakukelpoisuuden arviointi; 2. hakemuksen edellytysten arviointi; 3. lentokelpoisuustodistusten luokittelu; 4. hakemuksen mukana saatujen asiakirjojen arviointi; 5. ilma-aluksen tarkastaminen; 6. todistukseen tarvittavien ehtojen, rajoitusten tai rajoitteiden määrittäminen. b) Saatuaan lentokelpoisuustodistusta tai rajoitettua lentokelpoisuustodistusta koskevan hakemuksen rekisteröintijäsenvaltion toimivaltaisen viranomaisen on tarkistettava, kuuluuko ilma-alus 21L.A.141 kohdassa vahvistetun työn laajuuden piiriin. c) Rekisteröintijäsenvaltion toimivaltaisen viranomaisen on suoritettava riittävät tutkintatoimet lentokelpoisuustodistuksen tai rajoitetun lentokelpoisuustodistuksen antamisen, voimassapitämisen, muuttamisen, keskeyttämisen tai peruuttamisen pohjaksi. Kun rekisteröintijäsenvaltion toimivaltainen viranomainen suorittaa vastavalmistuneen ilma-aluksen lentokelpoisuustodistuksen tai rajoitetun lentokelpoisuustodistuksen antamiseen liittyvää tutkintaa, sen on arvioitava, onko ilma-alukselle tehtävä fyysinen tarkastus ennen lentokelpoisuustodistuksen tai rajoitetun lentokelpoisuustodistuksen antamista sen varmistamiseksi, että ilma-alus on vaatimusten mukainen ja lentoturvallinen. Arvioinnissa on otettava huomioon seuraavat seikat: 1. tulokset kyseisen tuotteen ensimmäisen, lopullisessa kokoonpanossa olevan kappaleen fyysisestä tarkastuksesta, jonka on 21L.B.143 kohdan b alakohdan tai 21L.B.251 kohdan b alakohdan mukaisesti suorittanut rekisteröintijäsenvaltion toimivaltainen viranomainen tai ilma-aluksen valmistanutta organisaatiota taikka luonnollista henkilöä tai oikeushenkilöä valvova toimivaltainen viranomainen, jos kyseessä ovat eri viranomaiset; 2. aika, joka on kulunut viimeisimmästä rekisteröintijäsenvaltion toimivaltaisen viranomaisen suorittamasta fyysisestä tarkastuksesta, joka koski kyseisen organisaation valmistamaa ilma-alusta taikka luonnollista henkilöä tai oikeushenkilöä, joka on valmistanut kyseisen ilma-aluksen; 3. tulokset tässä liitteessä olevan G alaluvun tai liitteessä I (21 osa) olevan B luvun G alaluvun mukaisesti suoritetusta ilma-aluksen vaatimustenmukaisuusvakuutuksen antaneen organisaation valvonnasta tai saman allekirjoittajan antamien muiden vaatimustenmukaisuusvakuutusten (EASA 52B -lomake) tai huolto- ja valmistustodistusten (EASA 1 -lomake) tässä liitteessä olevan A luvun R alaluvun mukaisesti suoritetusta todentamisesta; 4. aika, joka on kulunut tässä liitteessä olevan G alaluvun tai liitteessä I (21 osa) olevan B luvun G alaluvun mukaisesta viimeisimmästä valvontakäynnistä organisaatiossa taikka saman allekirjoittajan antaman vaatimustenmukaisuusvakuutuksen (EASA 52B -lomake) tai huolto- ja valmistustodistuksen (EASA 1 -lomake) viimeisimmästä tässä liitteessä olevan A luvun R alaluvun mukaisesti suoritetusta todentamisesta. 21L.B.162 Lentokelpoisuustodistuksen tai rajoitetun lentokelpoisuustodistuksen antaminen tai muuttaminen a) Rekisteröintijäsenvaltion toimivaltaisen viranomaisen on annettava lentokelpoisuustodistus (EASA 25 -lomake, ks. liitteen I (21 osa) lisäys VI) tai muutettava sitä ilman aiheetonta viivytystä, kun hakija on toimittanut 21L.A.143 kohdassa vaaditut asiakirjat ja hoitaa 21L.A.144 kohdassa tarkoitetut velvollisuudet ja kun toimivaltainen viranomainen on vakuuttunut siitä, että 1. uusien ilma-alusten osalta ilma-alus ja sen moottori ja potkuri, jos sellainen on, ovat tässä liitteessä olevan B alaluvun mukaisesti hyväksytyn suunnittelun mukaiset ja turvallisessa käyttökunnossa; 2. käytettyjen ilma-alusten osalta i) ilma-alus ja sen moottori ja potkuri, jos sellainen on, ovat tässä liitteessä olevan B alaluvun mukaisesti hyväksytyn tyyppisuunnitelman ja mahdollisen tässä liitteessä olevan D, E tai M alaluvun mukaisesti hyväksytyn lisätyyppihyväksyntätodistuksen, muutoksen tai korjauksen mukaiset; ii) sovellettavia lentokelpoisuusmääräyksiä on noudatettu; ja iii) ilma-alus ja sen moottori ja potkuri, jos sellainen on, on tarkastettu asetuksen (EU) N:o 1321/2014 liitteen I (M osa) tai liitteen Vb (ML osa) mukaisesti. b) Rekisteröintijäsenvaltion toimivaltaisen viranomaisen on annettava rajoitettu lentokelpoisuustodistus (EASA 24B -lomake, ks. lisäys I) tai muutettava sitä ilman aiheetonta viivytystä, kun hakija on toimittanut 21L.A.143 kohdassa vaaditut asiakirjat ja hoitaa 21L.A.144 kohdassa tarkoitetut velvollisuudet ja kun toimivaltainen viranomainen on vakuuttunut siitä, että 1. uusien ilma-alusten osalta ilma-alus ja sen moottori ja potkuri, jos sellainen on, ovat sellaisen ilma-aluksen suunnittelun mukaiset, josta on annettu suunnittelun vaatimustenmukaisuusilmoitus tässä liitteessä olevan A luvun C alaluvun mukaisesti ja jonka virasto on rekisteröinyt hakemuksen tekohetkellä 21L.B.63 kohdan mukaisesti, sekä turvallisessa käyttökunnossa; 2. käytettyjen ilma-alusten osalta i) ilma-alus ja sen moottori ja potkuri, jos sellainen on, ovat sellaisen ilma-aluksen suunnittelun mukaiset, josta on annettu suunnittelun vaatimustenmukaisuusilmoitus tässä liitteessä olevan A luvun C alaluvun mukaisesti ja jonka virasto on rekisteröinyt hakemuksen tekohetkellä 21L.B.63 kohdan mukaisesti, yhdessä sellaisten suunnittelu- tai korjaussuunnitelmien muutosten kanssa, joista on annettu suunnittelun vaatimustenmukaisuusilmoitus tässä liitteessä olevan A luvun F tai N alaluvun mukaisesti ja jotka virasto on rekisteröinyt 21L.B.122 tai 21L.B.222 kohdan mukaisesti tai jotka ilmoituksen antaja on rekisteröinyt 21L.A.105 kohdan c alakohdan mukaisesti; ii) sovellettavia lentokelpoisuusmääräyksiä on noudatettu; ja iii) ilma-alus on tarkastettu asetuksen (EU) N:o 1321/2014 liitteen I (M osa) tai liitteen Vb (ML osa) mukaisesti. c) Poiketen siitä, mitä 21L.B.162 kohdan a ja b alakohdassa säädetään, uuden rekisteröintijäsenvaltion toimivaltaisen viranomaisen on annettava toisesta jäsenvaltiosta peräisin olevalle käytetylle ilma-alukselle lentokelpoisuustodistus tai rajoitettu lentokelpoisuustodistus, kun hakija on toimittanut 21L.A.145 kohdan b alakohdassa vaaditut asiakirjat ja kun toimivaltainen viranomainen on vakuuttunut siitä, että hakija täyttää 21L.A.144 kohdan a alakohdan vaatimukset. d) Rekisteröintijäsenvaltion toimivaltaisen viranomaisen on annettava uudelle ilma-alukselle sekä muusta kuin jäsenvaltiosta peräisin olevalle käytetylle ilma-alukselle a tai b alakohdassa tarkoitetun asianmukaisen lentokelpoisuustodistuksen lisäksi 1. asetuksen (EU) N:o 1321/2014 liitteen I (M osa) soveltamisalaan kuuluvien ilma-alusten osalta ensimmäinen lentokelpoisuuden tarkastustodistus (EASA 15a -lomake, lisäys II); 2. asetuksen (EU) N:o 1321/2014 liitteen Vb (ML osa) soveltamisalaan kuuluvien uusien ilma-alusten osalta ensimmäinen lentokelpoisuuden tarkastustodistus (EASA 15c -lomake, lisäys II); 3. muusta kuin jäsenvaltiosta peräisin olevien ja asetuksen (EU) N:o 1321/2014 liitteen Vb (ML osa) soveltamisalaan kuuluvien käytettyjen ilma-alusten osalta ensimmäinen lentokelpoisuuden tarkastustodistus (EASA 15c -lomake, lisäys II), kun toimivaltainen viranomainen on suorittanut lentokelpoisuustarkastuksen. e) Lentokelpoisuustodistuksen tai rajoitetun lentokelpoisuustodistuksen voimassaoloaika on rajoittamaton. Todistusta voi muuttaa ainoastaan rekisteröintijäsenvaltion toimivaltainen viranomainen. 21L.B.163 Valvonta a) Rekisteröintijäsenvaltion toimivaltaisen viranomaisen on tehtävä 21L.B.21 kohdan mukainen havainto, jos on näyttöä siitä, että jokin niistä edellytyksistä, joilla lentokelpoisuustodistus tai rajoitettu lentokelpoisuustodistus on annettu, ei täyty tai että haltija ei täytä asetuksen (EU) 2018/1139 ja sen perusteella hyväksyttyjen delegoitujen säädösten ja täytäntöönpanosäädösten asiaankuuluvia vaatimuksia taikka ilma-alus ei ole sovellettavan tyyppisuunnittelun tai sellaisen ilma-aluksen sovellettavien suunnittelutietojen mukainen, josta on annettu suunnittelun vaatimustenmukaisuusilmoitus, taikka ei täytä jatkuvaa lentokelpoisuutta koskevia vaatimuksia. b) Jos tyyppihyväksyntätodistuksen, jonka mukaan lentokelpoisuustodistus on annettu, voimassaolo keskeytetään tai peruutetaan tai se mitätöityy muutoin 21L.A.30 kohdan mukaisesti taikka jos suunnittelun vaatimustenmukaisuusilmoitus, jonka mukaan rajoitettu lentokelpoisuustodistus on annettu, ei enää ole 21L.B.63 kohdan mukaisesti rekisteröity, rekisteröintijäsenvaltion toimivaltaisen viranomaisen on ryhdyttävä 21L.B.22 kohdan mukaisiin toimiin. I ALALUKU – MELUTODISTUKSET 21L.B.171 Tutkinnat a) Rekisteröintijäsenvaltion toimivaltaisen viranomaisen on laadittava tutkintaansa varten menettelyt, jotka kattavat vähintään seuraavat seikat: 1. hakijan hakukelpoisuuden arviointi; 2. hakemuksen edellytysten arviointi; 3. hakemuksen mukana saatujen asiakirjojen arviointi; 4. ilma-aluksen tarkastaminen. b) Saatuaan melutodistusta tai rajoitettua melutodistusta koskevan hakemuksen rekisteröintijäsenvaltion toimivaltaisen viranomaisen on tarkistettava, kuuluuko ilma-alus 21L.A.161 kohdassa vahvistetun soveltamisalan piiriin. c) Rekisteröintijäsenvaltion toimivaltaisen viranomaisen on suoritettava melutodistuksen tai rajoitetun melutodistuksen hakijalle tai haltijalle riittävät tutkintatoimet todistuksen antamisen, voimassa pitämisen, muuttamisen, voimassaolon keskeyttämisen tai peruuttamisen pohjaksi. 21L.B.172 Melutodistusten antaminen tai muuttaminen a) Rekisteröintijäsenvaltion toimivaltaisen viranomaisen on ilman aiheetonta viivytystä annettava melutodistus (EASA 45 -lomake, ks. liitteen I (21 osa) lisäys VII) tai rajoitettu melutodistus (EASA 45B -lomake, ks. lisäys II) tai muutettava sitä, kun hakija on toimittanut kohdassa 21L.A.163 vaaditut asiakirjat ja kun viranomainen on vakuuttunut siitä, että ilma-alus on sovellettavien meluvaatimusten mukaisesti määritettyjen sovellettavien melutietojen mukainen. b) Toisesta jäsenvaltiosta peräisin oleville käytetyille ilma-aluksille melutodistus tai rajoitettu melutodistus annetaan viraston melutasotietokannan vastaavien tietojen perusteella. c) Melutodistus tai rajoitettu melutodistus on voimassa rajoittamattoman ajan. Todistusta voi muuttaa ainoastaan rekisteröintijäsenvaltion toimivaltainen viranomainen. 21L.B.173 Valvonta a) Rekisteröintijäsenvaltion toimivaltaisen viranomaisen on tehtävä 21L.B.21 kohdan mukainen havainto, jos on näyttöä siitä, että jokin niistä edellytyksistä, joilla melutodistus tai rajoitettu melutodistus on annettu, ei täyty tai että haltija ei täytä asetuksen (EU) 2018/1139 ja sen perusteella hyväksyttyjen delegoitujen säädösten ja täytäntöönpanosäädösten asiaankuuluvia vaatimuksia taikka ilma-alus ei ole sovellettavan tyyppisuunnittelun tai sellaisen ilma-aluksen sovellettavien suunnittelutietojen mukainen, josta on annettu suunnittelun vaatimustenmukaisuusilmoitus. b) Jos tyyppihyväksyntätodistuksen, jonka mukaan melutodistus on annettu, voimassaolo keskeytetään tai peruutetaan tai se muutoin mitätöityy 21L.A.30 kohdan mukaisesti taikka jos suunnittelun vaatimustenmukaisuusilmoitus, jonka mukaan rajoitettu melutodistus on annettu, ei enää ole 21L.B.63 kohdan mukaisesti rekisteröity, rekisteröintijäsenvaltion toimivaltaisen viranomaisen on ryhdyttävä 21L.B.22 kohdan mukaisiin toimiin.” c) Lisätään P alaluku seuraavasti: ”P ALALUKU – LUPA ILMAILUUN 21L.B.241 Luvan ilmailuun antamista edeltävä tutkinta a) Rajoittamatta liitteessä I (21 osa) olevan B luvun P alaluvun soveltamista jäsenvaltion toimivaltaisen viranomaisen on tämän liitteen soveltamisalaan kuuluvan ilma-aluksen lupaa ilmailuun koskevan hakemuksen tutkinnan yhteydessä tehtävä ilma-alukselle fyysinen tarkastus ja varmistuttava siitä, että ilma-alus on ennen lentoa liitteessä I (21 osa) olevassa 21.A.708 kohdassa määritellyn suunnittelun mukainen, kun hakemus liittyy 1. 21L.A.25 kohdassa tarkoitettuun vaatimustenmukaisuuden osoittamiseen sellaisen ilma-aluksen osalta, jolle on annettu tai aiotaan antaa tyyppihyväksyntä; 2. 21L.A.44 kohdassa tarkoitettuun vaatimustenmukaisuuden osoittamiseen sellaisen ilma-aluksen osalta, jonka suunnittelun vaatimustenmukaisuudesta on annettu tai aiotaan antaa ilmoitus. b) Muiden pyyntöjen osalta, jotka koskevat luvan ilmailuun antamista tämän liitteen soveltamisalaan kuuluvaan lentotoimintaan ja tämän liitteen soveltamisalaan kuuluville ilma-aluksille, toimivaltaisen viranomaisen on arvioitava fyysisen tarkastuksen tarve liitteessä I (21 osa) olevan 21.B.520 kohdan mukaisesti. c) Jos toimivaltainen viranomainen havaitsee näyttöä siitä, ettei ilma-alus ole liitteessä I (21 osa) olevassa 21.A.708 kohdassa määritellyn suunnittelun mukainen, sen on tehtävä 21L.B.21 kohdan mukainen havainto. 21L.B.242 Tutkinta ennen lentoehtojen antamista a) Rajoittamatta liitteessä I (21 osa) olevan B luvun P alaluvun soveltamista viraston on tämän liitteen soveltamisalaan kuuluvan ilma-aluksen lentoehtojen hyväksymistä koskevaa hakemusta tutkiessaan 1. jos lentoehtoja koskeva hakemus liittyy 21L.A.25 kohdan mukaiseen sellaisen ilma-aluksen vaatimustenmukaisuuden osoittamiseen, jolle on annettu tai aiotaan antaa tyyppihyväksyntä, suoritettava kriittinen suunnittelukatselmus sekä tehtävä ilma-aluksen fyysinen tarkastus ja arviointi sen varmistamiseksi, että ilma-aluksella voidaan lentää turvallisesti ja että koelennot voidaan suorittaa turvallisesti; 2. jos lentoehtoja koskeva hakemus liittyy 21L.A.44 kohdan mukaiseen sellaisen ilma-aluksen vaatimustenmukaisuuden osoittamiseen, jonka suunnittelun vaatimustenmukaisuudesta on annettu tai aiotaan antaa ilmoitus, tehtävä ilma-aluksen fyysinen tarkastus ja arviointi sen varmistamiseksi, että ilma-aluksella voidaan lentää turvallisesti ja että koelennot voidaan suorittaa turvallisesti; 3. jos lentoehtoja koskeva hakemus liittyy 21L.A.66 kohdan mukaiseen suuren muutoksen vaatimustenmukaisuuden osoittamiseen, 21L.A.85 kohdan mukaiseen lisätyyppihyväksyntätodistusta koskevaan vaatimustenmukaisuuden osoittamiseen tai 21L.A.206 kohdan mukaiseen suuren korjauksen vaatimustenmukaisuuden osoittamiseen, joka perustuu 21L.B.83, 21L.B.102 ja 21L.B.203 kohdan mukaiseen arviointiin, määritettävä tarve tehdä ilma-aluksen fyysinen tarkastus ja arviointi sekä suorittaa kriittinen suunnittelukatselmus sen varmistamiseksi, että ilma-aluksella voidaan lentää turvallisesti ja että koelennot voidaan suorittaa turvallisesti; 4. jos lentoehtoja koskeva hakemus liittyy 21L.A.108 kohdan mukaiseen suuren muutoksen tai 21L.A.227 kohdan mukaiseen suuren korjauksen vaatimustenmukaisuuden osoittamiseen, joka perustuu 21L.B.121 ja 21L.B.221 kohdan mukaiseen arviointiin, määritettävä tarve tehdä ilma-aluksen fyysinen tarkastus ja arviointi sen varmistamiseksi, että ilma-aluksella voidaan lentää turvallisesti ja että koelennot voidaan suorittaa turvallisesti. b) Jos virasto havaitsee näyttöä siitä, että ilma-aluksella voi olla mahdoton suorittaa lentoa turvallisesti, viraston on tehtävä 21L.B.21 kohdan mukainen havainto.” d) Lisätään R alaluku seuraavasti: ”R ALALUKU – ILMA-ALUKSEN VAATIMUSTENMUKAISUUSVAKUUTUS SEKÄ HUOLTO- JA VALMISTUSTODISTUKSET (EASA 1 -LOMAKE) SUUNNITTELUN VAATIMUSTENMUKAISUUSILMOITUKSEN MUKAISILLE MOOTTOREILLE JA POTKUREILLE SEKÄ NIIDEN OSILLE 21L.B.251 Valvonta a) Toimivaltaisen viranomaisen on valvottava luonnollista henkilöä tai oikeushenkilöä, joka antaa tämän liitteen A luvun R alaluvun mukaisia vaatimustenmukaisuusvakuutuksia (EASA 52B -lomake) tai huolto- ja valmistustodistuksia (EASA 1 -lomake), jotta voidaan todentaa, että luonnollinen henkilö tai oikeushenkilö täyttää jatkuvasti A luvun sovellettavat vaatimukset ja että 21L.B.15 kohdan c ja d alakohdan mukaisesti määrätyt turvallisuustoimenpiteet toteutetaan. b) Valvontaan on kuuluttava jokaisen sellaisen ensimmäistä kertaa tuotetun uuden ilma-aluksen, moottorin, potkurin tai osan ensimmäinen kappaletarkastus, josta luonnollinen henkilö tai oikeushenkilö on antanut vaatimustenmukaisuusvakuutuksen (EASA 52B -lomake) tai joille se on antanut huolto- ja valmistustodistuksen (EASA 1 -lomake), sekä 21L.B.252 kohdan mukaisessa valvontaohjelmassa määritetyt muut kyseisen luonnollisen henkilön tai oikeushenkilön tuottamien ilma-alusten, moottoreiden, potkureiden ja osien tarkastukset. 21L.B.252 Valvontaohjelma a) Toimivaltaisen viranomaisen on laadittava valvontaohjelma ja pidettävä sitä yllä sen varmistamiseksi, että 21L.B.251 kohdan vaatimukset täyttyvät. Valvontaohjelmassa on otettava huomioon luonnollisen henkilön tai oikeushenkilön erityisluonne, sen toiminnan vaativuus sekä aikaisempien valvontatoimien tulokset, ja valvontaohjelman on perustuttava tähän liittyvien riskien arviointiin. Siihen on kunakin valvonnan suunnittelujaksona sisällyttävä seuraavat toimet: 1. arvioinnit, auditoinnit ja tarkastukset, mukaan lukien tapauksen mukaan i) tuotannonvalvontajärjestelmän arvioinnit ja prosessiauditoinnit; ii) luonnollisen henkilön tai oikeushenkilön työn laajuuteen kuuluvien tuotteiden ja osien asiaankuuluvan otoksen tuotetarkastukset; iii) tehdyn työn pistokoetarkastukset; ja iv) ilman ennakkoilmoitusta tehtävät tarkastukset; 2. oikeushenkilön tai luonnollisen henkilön ja toimivaltaisen viranomaisen väliset kokoukset, joissa varmistetaan, että molemmat osapuolet ovat tietoisia kaikista merkittävistä asioista. b) Valvontaohjelmaan on sisällyttävä tiedot päivämääristä, jolloin arvioinnit, auditoinnit ja tarkastukset on tarkoitus toteuttaa ja kokoukset pitää ja jolloin kyseiset arvioinnit, auditoinnit ja tarkastukset toteutettiin ja kokoukset pidettiin. c) Valvonnan suunnittelujakson pituus saa olla enintään 24 kuukautta. d) Sen estämättä, mitä c alakohdassa säädetään, valvonnan suunnittelujakso voidaan pidentää 36 kuukaudeksi, jos toimivaltainen viranomainen on todennut, että edellisten 24 kuukauden aikana 1. luonnollinen henkilö tai oikeushenkilö on osoittanut pystyvänsä tehokkaasti tunnistamaan ilmailun turvallisuuteen liittyvät vaarat ja hallitsemaan niihin liittyviä riskejä; 2. luonnollinen henkilö tai oikeushenkilö on jatkuvasti osoittanut täyttävänsä 21L.A.273 kohdan vaatimukset ja voivansa täysin hallita kaikkia tuotantoa koskevan hallintojärjestelmän muutoksia; 3. ei ole tehty tason 1 havaintoja; 4. kaikki korjaavat toimenpiteet on toteutettu 21L.B.21 kohdan mukaisesti toimivaltaisen viranomaisen hyväksymässä tai pidentämässä määräajassa. e) Sen estämättä, mitä c alakohdassa säädetään, valvonnan suunnittelujakso voidaan pidentää edelleen enintään 48 kuukaudeksi, jos luonnollinen henkilö tai oikeushenkilö on d alakohdassa säädetyn lisäksi perustanut tehokkaan jatkuvaan raportointiin perustuvan järjestelmän, jolla tiedotetaan toimivaltaiselle viranomaiselle turvallisuustasosta ja säännöstenmukaisuudesta, ja toimivaltainen viranomainen on hyväksynyt tämän järjestelmän. f) Valvonnan suunnittelujaksoa voidaan lyhentää, jos on näyttöä siitä, että luonnollisen henkilön tai oikeushenkilön turvallisuustaso on heikentynyt. g) Kunkin valvonnan suunnittelujakson päätyttyä toimivaltaisen viranomaisen on annettava suositusraportti luonnollisen henkilön tai oikeushenkilön harjoittaman toiminnan jatkamisesta ottaen huomioon valvonnan tulokset. 21L.B.253 Valvontatoimet a) Kun toimivaltainen viranomainen tarkistaa luonnollisen henkilön tai oikeushenkilön vaatimustenmukaisuuden 21L.B.251 kohdan ja 21L.B.252 kohdan mukaisesti laaditun valvontaohjelman mukaisesti, sen on 1. annettava valvonnasta vastaavalle henkilöstölle ohjeet tehtäviensä suorittamiseen; 2. suoritettava arviointeja, auditointeja ja tarkastuksia sekä ilman ennakkoilmoitusta tehtäviä tarkastuksia, jos se on tarpeen; 3. kerättävä tarvittavat todisteet, jos lisätoimenpiteet ovat tarpeen esimerkiksi 21L.B.21 ja 21L.B.22 kohdan perusteella; 4. ilmoitettava luonnolliselle henkilölle tai oikeushenkilölle valvontatoimien tuloksista. b) Jos luonnollisen henkilön tai oikeushenkilön toimitilat sijaitsevat useammassa kuin yhdessä valtiossa, 21L.2 kohdassa määritetty toimivaltainen viranomainen voi suostua siihen, että valvontatehtävät suorittavat niiden jäsenvaltioiden toimivaltaiset viranomaiset, joissa muut toimitilat sijaitsevat, tai virasto sellaisten toimitilojen osalta, jotka sijaitsevat muualla kuin jäsenvaltiossa. Tällaisen sopimuksen olemassaolosta ja laajuudesta on ilmoitettava sille luonnolliselle henkilölle tai oikeushenkilölle, jota sopimus koskee. c) Kun toimivaltainen viranomainen suorittaa valvontatoimia toimitiloissa, jotka sijaitsevat muussa jäsenvaltiossa kuin siinä, jossa luonnollisen henkilön tai oikeushenkilön päätoimipaikka sijaitsee, toimivaltaisen viranomaisen on ennen toimitilojen paikan päällä tehtäviä auditointeja tai tarkastuksia ilmoitettava asiasta kyseisen jäsenvaltion toimivaltaiselle viranomaiselle. d) Toimivaltaisen viranomaisen on kerättävä ja käsiteltävä kaikki valvontatoimien suorittamisen kannalta tarpeellisina pitämänsä tiedot. e) Jos toimivaltainen viranomainen havaitsee, ettei vaatimustenmukaisuusvakuutuksia (EASA 52B -lomake) tai huolto- ja valmistustodistuksia (EASA 1 -lomake) antava luonnollinen henkilö tai oikeushenkilö täytä A luvun sovellettavia vaatimuksia ja ettei 21L.B.15 kohdan c ja d alakohdan perusteella määrättyjä turvallisuustoimenpiteitä ole toteutettu, toimivaltaisen viranomaisen on toimittava 21L.B.21 ja 21L.B.22 kohdan mukaisesti.”